b'\n_START_ARTICLE_\nJohan Daniel Berlin\n_START_SECTION_\nBiografija\n_START_PARAGRAPH_\nGim\xc4\x97 1714 m. gegu\xc5\xbe\xc4\x97s 12 d. Klaip\xc4\x97doje. B\xc5\xabdamas 19 met\xc5\xb3 i\xc5\xa1vyko \xc4\xaf Kopenhag\xc4\x85, kur mok\xc4\x97si muzikos pas Andreas Berg. 1737 m. tapo privilegijuotu Trondheimo miesto muzikantu. 1741 m. tapo Trondheimo katedros vargonininku, kuriuo i\xc5\xa1buvo iki pat mirties. 1752-1761 m. dirbo vargonininku Trondheimo Dievo Motinos ba\xc5\xbeny\xc4\x8dioje. Taip pat dirbo gaisrininku, architektu ir muzikos instrument\xc5\xb3 gamintoju. Sukomponavo nema\xc5\xbeai k\xc5\xabrini\xc5\xb3, ta\xc4\x8diau i\xc5\xa1lik\xc4\x99s tik 1744 m. i\xc5\xa1leistas Musicaliske Elementer rinkinys, tai pirmoji teorin\xc4\x97 knyga apie muzik\xc4\x85 ir muzikos instrumentus Norvegijos istorijoje. Mir\xc4\x97 1787 m. lapkri\xc4\x8dio 4 d. Trondheime.'